google/wiki40b huggingface dataset:
सेंट विंसेंट और ग्रेनेडाइंस के गवर्नर-जनरल

नियुक्ति

सेंट विंसेंट और ग्रेनेडाइंस  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। सेंट विंसेंट और ग्रेनेडाइंस  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

सेंट विंसेंट और ग्रेनेडाइंस  सैद्धांतिक रूप से एक राजतंत्र है, और और सेंट विंसेंट और ग्रेनेडाइंस  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, सेंट विंसेंट और ग्रेनेडाइंस  के गवर्नर-जनरल करते हैं। सेंट विंसेंट और ग्रेनेडाइंस  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में सेंट विंसेंट और ग्रेनेडाइंस की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
मोल तोल

मोल तोल हिन्दी की एक वित्त पत्रिका है।
फौलादी सिंह

संक्षिप्त सार

भारतीय हिंद महासागर स्थित छोटे से द्वीप पर, बेहद विलक्षण कोटि के वैज्ञानिक डॉ॰ जॉन अपने प्रयोगशाला में, फौलादी सिंह उर्फ फौलाद को कई परम वैज्ञानिक शक्तियों से बलवान बनाने साथ एक विशेष पोशाक से भी लैस कराते हैं ताकि वह पृथ्वीवासियों एवं बाहरी अंतरिक्ष की सुरक्षा कर सकें। उसका साथी, लम्बू, एक अद्भुत घोल जिसे डॉ॰ जॉन ने बनाया था, उसे पी लेने बाद उसका आकार सूक्ष्म (बमुश्किल नौ इंच) हो जाता है, जिसके बाद वह उसके कई अंतरिक्षीय अभियान में सहायता करता है। डॉ॰ जॉन, फौलाद एवं लम्बू की मदद में डॉर्फ रॉकेट (स्वाचालित), मास्टर कंप्यूटर भारत एवं अंतरिक्षक भी साथ देते हैं, जो बतौर प्रहरी, परग्रहियों से पृथ्वी की सुरक्षा करने एवं अन्य आकाशगंगाओं से आक्रमणियों से बचाने तथा पड़ोसी विरोधी ग्रह की गतिविधियों की सूचना देने का कार्य करता है।

मूल आरंभ

प्रारंभिक फौलादी सिंह सिरिज की कहानी लिखने का कार्य डायमंड कॉमिक्स के राजीव करते थे, लेकिन आशू उर्फ अश्विनी द्वारा कहानी लिखने एवं जुगल किशोर एवं अधिकांश में भारत मकवाना द्वारा चित्रण बाद कॉमिक्स की लोकप्रियता में काफी इजाफा हुआ। डायमंड कॉमिक्स समुदाय के अपने दूसरे लोकप्रिय किरदारों जैसे चाचा भतीजा, लम्बू मोटू, ताउजी, चाचा चौधरी, राजन इकबाल तथा अंकुर के साथ मल्टीस्टार्र कॉमिक्स में उनको देखा गया।
६ठीं शताब्दी ईसा

६ठीं शताब्दी ईसा जूलियन कैलेंडर के अनुसार क्रिश्चियन युग के सन् 501 से सन् 600 तक की अवधि को कहते हैं।
सतारा के राजाराम द्वितीय

जीवनी

1740 के दशक में, शाहू के जीवन के आखिरी वर्षों में, ताराबाई ने राजाराम द्वितीय को उनके पास लाया था। उसने राजाराम को  अपने पोते के रूप में प्रस्तुत किया, और इसलिए, उनके पति राजाराम छत्रपति के माध्यम से शिवाजी के सीधे वंशज थे। उसने दावा किया कि उसके संरक्षण के लिए उसके जन्म के बाद वह छुपा हुआ था और एक राजपूत सिपाही की पत्नी ने उसे उठाया था। नतीजतन, शाहु ने उन्हें अपने  बच्चे के रूप में अपनाया। 
शाहू की मृत्यु के बाद, राजाराम द्वितीय को  छत्रपति, (मराठों के सम्राट) के रूप में नियुक्त किया गया। जब पेशवा बालाजी बाजीराव ने मुगल सेना से युद्ध के लिए कूच  किया , ताराबाई ने राजाराम द्वितीय से पेशवा को पद से हटाने के लिए आग्रह किया। जब राजाराम ने इनकार कर दिया, तो उसने 24 नवंबर, 1750 को सातारा में एक तहखाने में उसे कैद कर दिया।  इस कारावास के दौरान उनका स्वास्थ्य काफी खराब रहा। ताराबाई ने बाद में पेशवा के साथ एक शांति संधि पर हस्ताक्षर किए, अपनी श्रेष्ठता को स्वीकार करते हुए 14 सितंबर, 1752 को ताराबाई और पेशवा ने जेजुरी में खांदोबा मंदिर में शपथ ली, परस्पर शांति का वादा किया। 
राजाराम II के शासनकाल के दौरान, सातारा में स्थित छत्रपति की शक्ति लगभग पूरी तरह से पुणों के भट परिवार और होल्कर  , गायकवाड़ , सिंधिया और भोंसले (नागपुर) जैसे साम्राज्य के अन्य पेशवाओं  से संबंधित, उनके उत्तराधिकारी पेशवाओं के कब्जे में थी । इस अवधि के दौरान, मराठा अफगानिस्तान में स्थित दुरानी साम्राज्य के साथ लगातार संघर्ष में लगे हुए थे। सातारा के एक और दत्तक नामित शासक शाहू द्वितीय द्वउनके उत्तराधिकारी हुए।
भारतीय खाना

सामग्री

भारतीय भोजन मैं बहुत सारे सामग्रीयो का उपयोग होता है, जैसे की दालचीनी, काली मिर्च, लौंग, इलायची का प्रयोग होता है। अदरक लहसुन और प्याज का भी प्रयोग होता है, लेकिन जैन धर्म व कुछ ब्राह्मण जड़(रूट) सब्जियों को नहीं खाते। मौसमी सामग्री क भी प्रयोग होता है। अलग -अलग प्रकार के दाल का भी उपयोग होता है जैसे मसूर, तूर, उड़द मूंग दाल जैसे भिन्न-भिन्न दालो का इस्तमल होता है।

कश्मीरी खाना

कश्मीरी खाना इस क्षेत्र की प्राचीन परंपरा पर आधारित है। इस क्षेत्र में प्रसिद्ध सामग्री मास है। इस क्षेत्र के प्रसिद्ध व्यंजन है - दम आलू, ====
रोगन ज़ोश एक मास आधारित पकवान है। इस पकवान में बहुत सारा तेल का उपयोग होत है, इसे तीव्र गर्मी पर पकाया जाता है। इस पकवान के मुख्य सामग्री है- कश्मीरी रेड चिलीज, मास, दही, सोंठ आदि का प्रयोग होत है।

पंजाबी खाना

खान पंजाब और पाकिस्तान के पकवानो को आपने भीतर लेता है। यह आपने मसालो वह पकवानो के रंगो के लिए प्रसिद्ध है। पंजाबी खाना न केवल भारत मै, पर पुरी दुनीया बहुत जाना माना है। पंजाबी खाने मैं घी, दही, मक्खन, पूरी गेहूं का उपयोग होता है। पंजाबी खाने के मसाला ज्यादा तर अदरक -लहसुन प्यासै का अप्रमाद होता है। हम आलु पराठा, अनारदाना मुर्ग, छ्हित, खीर, सर्सोन का साग पंजाबी खाने के माशुर खान है। तंदूरी खाना यहाँ की विशेषता है।

दक्षिण भारतीय खान

दक्षिण भारतीय खाना भारत के द्रविड़ राज्यों के खाने को कहा जाता है। इसमें मुख्यतः तमिल नाडु, कर्नाटक, आंध्र प्रदेश और केरल राज्य गिने जाते है। प्रसिद्ध पकवाने है- पेरुगु पुरी, इडली, डोसा, सांभर, पोंगल आदि। यहाँ का प्रमुख भोजन चावल है। नारियल, इमली, हरी मिर्च का प्रयोग होता है।

राजस्थानी खाना

दाल बाटी, चूरमा,
वैसे तो दाल बाटी एक राजस्थानी व्यंजन है, किन्तु आजकल यह संपूर्ण भारत में पसंद की जाने लगी है। राजस्थान में छुट्टी हो या घर में मेहमान आए हों, बारिश ने दस्तक दी हो या कोई भी मंगल त्यौहार हो, दाल बाटी का कोई विकल्प नहीं।
राजस्थान के रेगिस्तानी आँचल की सब्जी (कैर सांगरी) के बारे में तो यहाँ तक कहा गया है कि-
" कैर, कुमटिया सांगरी,
काचर बोर मतीर |
तीनूं लोकां नह मिलै,
तरसै देव अखीर ॥ "
कैर, कुमटिया, सांगरी, काचर, बेर और मतीरे राजस्थान को छोड़कर तीनों लोकों में दुर्लभ है इनके स्वाद के लिए तो देवता भी तरसतें रहते है।

मराठी खाना

पुरण पोळी, आंबट वरण,
पुरण पोळी महाराष्ट्र का सांस्क्रुतिक मिष्टान्न हैं। हर मंगल प्रसंग पुरण पोळी के बिना अधुरा हैं।
चनेकी दाल, गुड और गेंहुका आटा ये पुरण पोळी बनानेकी सामग्री हैं। चनेकी दाल उबालके गुडके साथ मिलाके पिस ले। फिर ये मिश्रण परोंठेके तरह गुंदेहुए आटेंमें भरके सेंक ले।
इसके साथ ही महाराष्ट्र में मुबई का वडापाव बहुत पसंद किया जाता है।
पम्प एंड डंप घोटाला

इस इंटरनेट घोटाले में बड़े पैमाने पर किसी नए शेयर के मूल्य बढ़ने की सूचना ई मेल द्वारा भेजी जाती है। ज्यादातर ये शेयर बहुत ही कम मूल्य के होते हैं। बड़े पैमाने पर छोटे निवेशक इसमें रुचि लेते हैं और जल्दी ही उस शेयर का मूल्य बढ़ जाता है। तब वह व्यक्ति जिसने पहले से इस शेयर को खरीद रखा था, बड़े पैमाने पर इसे बेच देता है और भारी लाभ कमा लेता है। छोटे निवेशकों को इससे भारी नुक्सान होता है और बेईमान को लाभ।
वीआईआर: द रोबोट बॉय

प्लॉट

वीर एक ह्यूमनॉइड रोबोट है जिसमें मानव जैसे गुण, भावनाएं और [[अलौकिक] क्षमता है। वह डॉ। प्रेम सहाय की रचना है और वह उनके साथ रहते हैं। डॉ। सहाय एक बुजुर्ग व्यक्ति हैं, और उन्होंने दूसरों की मदद के लिए वीर बनाया। यह श्रृंखला उनके हास्यपूर्ण पलायन का अनुसरण करती है क्योंकि वह अपनी त्वरित सोच और रोबोट क्षमताओं की एक विस्तृत श्रृंखला के साथ अपने करीबी दोस्तों - चुलबुल, पालतू गधा, 8 वर्षीय इमली और गिंटू के साथ दिन बचाने का प्रबंधन करता है। उनका जादुई जिन्न। मुख्य प्रतिपक्षी मैड मैक्स और उनके गुर्गे टिंबकटून हैं। मैड मैक्स एक पागल वैज्ञानिक है जो वीर को पकड़ना और उसे नष्ट करना चाहता है, लेकिन उसके जैसे एक ही रोबोट बनाने के बाद, जो मानव जाति और दुनिया को नष्ट कर देगा, इस प्रकार मैड मैक्स की दूसरी दुनिया का निर्माण करेगा, जहां केवल वह अकेले शासन कर सकता है।

मूवीज

वीर द रोबोट बॉय के लिए कुल 12 फिल्में इस प्रकार हैं: -

थीम गीत

{[nihongo | "[द रोबोट बॉय दिमाग है कंप्यूटर से ताइज़"}} बुलेट राजा।

रिसेप्शन

श्रृंखला को मिश्रित स्वागत मिला। 5-8 वर्ष की आयु के बच्चों के साथ यह अच्छी तरह से प्राप्त किया गया था जो वीआईआर के चरित्र से संबंधित होने में सक्षम था।
आशा

छवियां

1: जो आशा हमारी आत्मा के लिए लंगर समान है, निश्चित और अडिग और जो घूंघट के भीतर उसमें प्रवेश करती है, द किंग जेम्स संस्करण
कन्दावु प्रान्त

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "d" व्यंजन का उच्चारण अंग्रेज़ी की भांति "द" न होकर "न्द" होता है।
फ़िराक़ गोरखपुरी

जीवन

२९ जून, १९१४ को उनका विवाह प्रसिद्ध जमींदार विन्देश्वरी प्रसाद की बेटी किशोरी देवी से हुआ। कला स्नातक में पूरे प्रदेश में चौथा स्थान पाने के बाद आई.सी.एस. में चुने गये। १९२० में नौकरी छोड़ दी तथा स्वराज्य आंदोलन में कूद पड़े तथा डेढ़ वर्ष की जेल की सजा भी काटी।। जेल से छूटने के बाद जवाहरलाल नेहरू ने उन्हें अखिल भारतीय कांग्रेस के दफ्तर में अवर सचिव की जगह दिला दी। बाद में नेहरू जी के यूरोप चले जाने के बाद अवर सचिव का पद छोड़ दिया। फिर इलाहाबाद विश्वविद्यालय में १९३० से लेकर १९५९ तक अंग्रेजी के अध्यापक रहे। १९७० में उनकी उर्दू काव्यकृति ‘गुले नग्‍़मा’ पर ज्ञानपीठ पुरस्कार मिला। फिराक जी इलाहाबाद विश्वविद्यालय के अंग्रेजी विभाग में अध्यापक रहे।

पुरस्कार

उन्हें गुले-नग्मा के लिए साहित्य अकादमी पुरस्कार, ज्ञानपीठ पुरस्कार और सोवियत लैंड नेहरू अवार्ड से सम्मानित किया गया। बाद में १९७० में इन्हें साहित्य अकादमी का सदस्य भी मनोनीत कर लिया गया था। 
फिराक गोरखपुरी को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था।

साहिती सफ़र और रचनायें

फिराक गोरखपुरी की शायरी में गुल-ए-नगमा, मश्अल, रूह-ए-कायनात, नग्म-ए-साज, ग़ज़लिस्तान, शेरिस्तान, शबनमिस्तान, रूप, धरती की करवट, गुलबाग, रम्ज व कायनात, चिरागां, शोअला व साज, हजार दास्तान, बज्मे जिन्दगी रंगे शायरी के साथ हिंडोला, जुगनू, नकूश, आधीरात, परछाइयाँ और तरान-ए-इश्क जैसी खूबसूरत नज्में और सत्यम् शिवम् सुन्दरम् जैसी रुबाइयों की रचना फिराक साहब ने की है। उन्होंने एक उपन्यास साधु और कुटिया और कई कहानियाँ भी लिखी हैं। उर्दू, हिंदी और अंग्रेजी भाषा में दस गद्य कृतियां भी प्रकाशित हुई हैं।
फिराक ने अपने साहित्यिक जीवन का श्रीगणेश गजल से किया था। अपने साहित्यिक जीवन में आरंभिक समय में ६ दिसंबर, १९२६ को ब्रिटिश सरकार के राजनैतिक बंदी बनाए गए। उर्दू शायरी का बड़ा हिस्सा रूमानियत, रहस्य और शास्त्रीयता से बँधा रहा है जिसमें लोकजीवन और प्रकृति के पक्ष बहुत कम उभर पाए हैं। नजीर अकबराबादी, इल्ताफ हुसैन हाली जैसे जिन कुछ शायरों ने इस रिवायत को तोड़ा है, उनमें एक प्रमुख नाम फिराक गोरखपुरी का भी है। फिराक ने परंपरागत भावबोध और शब्द-भंडार का उपयोग करते हुए उसे नयी भाषा और नए विषयों से जोड़ा। उनके यहाँ सामाजिक दुख-दर्द व्यक्तिगत अनुभूति बनकर शायरी में ढला है। दैनिक जीवन के कड़वे सच और आने वाले कल के प्रति उम्मीद, दोनों को भारतीय संस्कृति और लोकभाषा के प्रतीकों से जोड़कर फिराक ने अपनी शायरी का अनूठा महल खड़ा किया। फारसी, हिंदी, ब्रजभाषा और भारतीय संस्कृति की गहरी समझ के कारण उनकी शायरी में भारत की मूल पहचान रच-बस गई है।
कांकरोली

राजसमन्द  शहर है
यहां प्रसिद्द द्वारकाधीश जी का मन्दिंर है
यहां से १किलोमीटर दुर ही राजसमन्द झिल स्थित है
यहां पर प्रसिद्व टायर जे.के.टायर फेक्ट्री स्थित है

बाहरी कड़ियाँ

http://rajsamand.nic.in/
-
आखिया खारस

आखिया खारस (अथवा अहिकार) अस्सीरिया के राजा सिनाख़िरीब् को परामर्श देनेवाला एक प्राचीन मनीषी। आखिया खारस की कथा ई.पू. ५वीं शताब्दी से भी अधिक पुरानी है।
इसकी जीवनकथा तथा सूक्तियाँ सीरिया, अरब, इथियोपिया, आर्मेनिया, रूमानिया और तुर्की की प्राचीन भाषाओं में उपलब्ध हैं। इसने अपने भतीजे नादान को दत्तक पुत्र के रूप में रख लिया था। पर नादान ने इसका विनाश करने का प्रयत्न किया, किन्तु वह भूमिगृह में छिपकर किसी प्रकार बच गया। वह प्रकट हुआ तब जब राजा को उसके परामर्श की आवश्यकता पड़ी। अत: उसने अपने प्रभाव को पुन: प्राप्त कर लिया। उसने अधर में प्रासाद का निर्माण करके तथा बालू की रस्सी बटकर मिस्र के सम्राट् को संतुष्ट किया। इसके पश्चात् उसने नादान को समुचित दंड दिया और उसकी लगातार भर्त्सना की।
सुलभ इन्टरनेशनल

सुलभ शौचालय एक सामाजिक-सेवा से जुडी स्वयंसेवी एवं लाभनिरपेक्ष संस्था है। यह संस्था पर्यावरण की स्वच्छता, अ-परम्परागत ऊर्जा, अपशिष्ट प्रबन्ध, सामाजिक सुधार एवं मानवाधिकार को बढावा देने के क्षेत्र में काम करती है। इस संस्था से लगभग ५०,००० स्वयंसेवक जुडे हुए हैं।
सुलभ इन्टरनेशनल की स्थापना डॉ बिन्देश्वर पाठक ने सन १९70 में की।

इतिहास

डॉ॰ पाठक ने 1974 में बिहार में सुलभ इण्टरनेशनल (जो मूलत: सुलभ शौचालय संस्थान के रूप में जाना जाता रहा है) के नाम से एक स्वयंसेवी और लाभ निरपेक्षी संस्था की आधारशिला रखी। इसमें अनेक समर्पित कार्यकर्त्ता थे। इस संस्था ने डॉ॰ पाठक के सुयोग्य नेतृत्व में कमाऊ शौचालयों को कम लागत वाले फ्लश शौचालयों अर्थात् ‘सुलभ शौचालयों’ में बदलने का एक क्रान्तिकारी अभियान शुरू किया। परम्परागत कमाऊ शौचालय पर्यावरण को प्रदूषित करते थे और दुर्गन्ध फैलाते थे। साथ ही, उन्हें साफ करने के लिए सफाईकर्मियों की आवश्यकता पड़ती थी। कम लागत वाले सुलभ शौचालय उपयोग की दृष्टि से व्यावहारिक हैं, स्वास्थ्यकर हैं और इन्हें साफ करने के लिए सफाईकर्मियों की आवश्यकता नहीं पड़ती है। इस प्रकार यह एक व्यवहार्य विकल्प है जो इसका उपयोग करनेवालों के साथ ही सफाईकर्मियों के लिए भी वरदान सिद्ध हुआ है।
सुलभ इण्टरनेशनल ने जनसाधारण की सुविधा के लिए व्यस्त और वाणिज्यिक क्षेत्रों में बहुत से सुलभ सामुदायिक परिसर भी स्थापित किए हैं ये लोगों को राहत पहुँचाने के साथ-साथ शहरों को प्रदूषण से बचाने में भी काफी हद तक सफल रहे हैं। अल्प अवधि में ही सुलभ इण्टरनेशनल सामाजिक परिवर्तन के उत्प्रेरक और अभिकर्ता के रूप में उभरकर सामने आया है जिसने लाखों कमाऊ शौचालयों को सुलभ शौचालय़ों में परिवर्तित किया है। साथ ही देश भर में सैकड़ों सुलभ सामुदायिक परिसर बनाए गए हैं। परिणाम स्वरूप हजारों सफाईकर्मियों मुक्त कराये जा चुके हैं। सुलभ इण्टरनेशनल ने मुक्त हुए सफाईकर्मियों को अलग-अलग व्यवसाय सिखाने का उत्तरदायित्व भी लिया है ताकि उन्हें बेकारी का सामना न करना पडे़ और वे अपने पैरों पर खड़े हो सकें।
सुलभ इंटरनेशनल ने राज्य और केन्द्र सरकारों, देश-विदेश से स्वयंसेवी संस्थाओं और नगरपालिकाओं तथा नगरनिगमों का ध्यान आकर्षित किया है।
पाकिस्तानी मानक समय

पाकिस्तानी मानक समय या पाकिस्तान का मयारी वक़्त (پاكِستان كا مِعيارى وقت‎) या पाकिस्तान स्टैन्डर्ड टाइम (पी॰ऍस॰टी॰, Pakistan Standard Time) पाकिस्तान का समय मंडल है। यह ग्रीनविच मानक समय से पाँच घंटे आगे हैं, यानि यूटीसी +०५:०० में पड़ता है। यह भारतीय मानक समय से आधा घंटा पीछे है। पाकिस्तान में कभी-कभी गर्मियों के मौसम में दिवालोक बचत समय (डेलाईट सेविंग टाइम) की प्रथा चलाई गई है लेकिन सन् २०१० के बाद फ़िलहाल यह बंद है।
शीना शाहाबादी

पूर्व जीवन और शिक्षा

शीना शाहाबादी का जन्म 1986 में हुआ; वो अभिनेत्री साधना सिंह की पुत्री हैं। उनकी माँ को फ़िल्म नदिया के पार (1982) के लिए जाना जाता है। उनकी अभिरूचि फ़िल्मों में इसी वजह से जागी कि उनकी माँ फ़िल्मों में काम करती थी।

विवाह और परिवार

शाहाबादी का विवाह वैभव मोहिते के साथ हुआ। अब उनका तलाक हो चुका है।
सत्यता सारणी

सत्य सारणी (अंग्रेज़ी: Truth table) तर्कशास्त्र में उपयोग होने वाली एक गणितीय सारणी है जो विशेषतः बूलीय बीजगणित, बूलीय फलन और प्रतिज्ञप्तिक कलन में सम्बंध स्थापित करता है जिससे प्रत्येक फलनीय तर्क के लिए तार्किक व्यंजकों के फलनीय मान प्राप्त किये जा सकें। सामान्यतः सत्य सारणी का उपयोग यह बताने के लिए किया जाता है कि प्रतिज्ञप्तिक व्यंजक सभी वैध निविष्ट मानों के लिए सत्य है जिसे तार्किक वैधता कहते हैं।
ईरान का परमाणु कार्यक्रम

ईरान का परमाणु कार्यक्रम 1950 के दशक में संयुक्त राज्य अमेरिका की मदद से शांति के लिए परमाणु कार्यक्रम (Atoms for Peace program) के रूप में शुरू किया गया था। ईरान के परमाणु कार्यक्रम में संयुक्त राज्य अमेरिका और पश्चिमी यूरोपीय देशों की भागीदारी 1979 ईरानी क्रांति (ईरान के शाह की विदाई) तक जारी रही।
1979 की क्रांति के बाद, एक गुप्त परमाणु हथियार अनुसंधान कार्यक्रम जो अयातुल्ला रूहोल्लाह खोमैनी ने भंग कर दिया। क्योंकि वह मानता था कि इस तरह के हथियार मुस्लिम नैतिकता और न्यायशास्त्र के तहत वर्जित माने जाते हैं। परमाणु हथियारों में छोटे पैमाने पर अनुसंधान ईरान-इराक युद्ध के दौरान फिर से आरंभ हुआ और 1989 में अयातुल्ला की मौत के बाद इसमें महत्वपूर्ण विस्तार किया गया। ईरान के परमाणु कार्यक्रम में कई अनुसंधान स्थल, दो यूरेनियम खानें, एक अनुसंधान रिएक्टर और यूरेनियम प्रसंस्करण सुविधाएँ जिसमें तीन ज्ञात यूरेनियम संवर्धन संयंत्रों को शामिल किया जाता है, को शामिल किया गया है।
शीखा वर्मा

शिखा वर्मा भौतिकी संस्थान, भुवनेश्वर में एक प्रयोगात्मक संघनित पदार्थ भौतिक विज्ञानी हैं। उनके क्षेत्रों में भूतल विज्ञान, पतली फिल्म विकास और प्रारंभिक चरणों में विकास के तरीकों, पतली फिल्मों के इलेक्ट्रॉनिक संरचना / बैंड संरचना, नैनोस्ट्रक्चर और नैनोकलस्टर्स, आयन इम्प्लांटेशन के साथ भूतल संशोधनों, आयन बीम सहायक स्ट्रक्चरल संशोधनों शामिल हैं।.
शिखा एमएससी के लिए १९८२ में आईआईटी कानपुर गए और उन्होंने आईआईटी में "प्रयोगात्मक तरीके" के प्रति रुचि विकसित की और प्रयोगात्मक क्षेत्र में अनुसंधान का पीछा करने का फैसला किया। उन्होंने एम.एससी १९८४ में पूरी की और फिर पीएच.डी. यू.एस. में सिरैक्यूज़ विश्वविद्यालय से की।
शिखा अक्टूबर १०, १९९४ को भौतिक विज्ञान संस्थान, भुवनेश्वर में शामिल हुई। फिहाल में वह संस्थान में भौतिकी के प्रोफेसर हैं।
रायमल्ल

सन् १४६९ ई. में उदयसिंह महाराणा कुंभा को मारकर मेवाड़ का स्वामी बना। मेवाड़ के सरदारों ने छिपे छिपे इसका विरोध कर उसके छोटे भाई रायमल्ल को राज्य लेने के लिए बुलाया। अनेक लड़ाइयों में उदयसिंह को हराकर रायमल्ल सन् १४७४ में गद्दी पर बैठा। उदयसिंह के उकसाने पर मालवा के सुल्तान गयासुद्दीन ने रायमल्ल पर आक्रमण किया किंतु बुरी तरह से हारा। उसके बाद भी रायमल्ल और मालवा के सुल्तानों की लगातार शत्रुता रही। रायमल्ल ने सोलंकी, झाला आदि अनेक राजवंशियों को शरण देकर अपने राज्य में जागीरें दीं। उसने अनेक पुण्य कार्य भी किए। सन् १५०९ में रायमल्ल की मृत्यु हुई।
प्रणोदन

प्रणोदन (propulsion) किसी वस्तु को गति देने के लिये लगाये गये बल का उत्पादन करने के साधन को कहते हैं। किसी भी प्रणोदन प्रणाली (propulsion system) में यांत्रिक शक्ति (mechanical power) बनाने का स्रोत और फिर इस शक्ति को धकेलने के लिए बल में परिवर्तित करने का कोई प्रणोदक (propulsor) आवश्यक होता है। प्रौद्योगिक प्रणालियों में यांत्रिक शक्ति स्रोत को अक्सर इंजन (engine) या मोटर (motor) कहा जाता है। फिर इस शक्ति को पहियों व धुरी, नोदक या तेज़ी से पीछे की ओर गैस या अन्य सामग्री फेंकने वाले राकेट द्वारा धकेलने के बल में परिवर्तित कर के गति प्राप्त की जाती है। जैविक प्रणोदन प्रणालियों में कोई प्राणी अपनी मांसपेशियों को शक्ति स्रोत और पंखों, फ़िनों या टांगों को प्रणोदक बनाता है।
पामीर पर्वतमाला

विस्तार

पामीर पर्वतों का विस्तार कहाँ से कहाँ तक है यह विवाद का विषय है, लेकिन इनका अधिकांश भाग ताजिकिस्तान के कूहिस्तोनी-बदख़्शान स्वशासित प्रांत और अफ़ग़ानिस्तान के बदख़्शान प्रान्त में स्थित है। उत्तर में यह किर्गिज़स्तान की अलाय घाटी के साथ साथ में तियान शान पहाड़ों से मिलते हैं जबकि दक्षिण में इनका मिलन अफ़ग़ानिस्तान के वाख़ान गलियारे, गिलगित-बल्तिस्तान और पाकिस्तान में हिंदू कुश पर्वतमाला से होता है। पूर्व में इस पर्वतमाला का अंत चीनी सीमा पर होता है।
अभिकलित्र अनुकार

सिमुलेशन की भाषाएँ

मुख्य लेख सिमुलेशन की भाषाएँ देखें।

कम्प्यूटरी सिमुलेशन की सीमाएँ

कम्प्यूटर सिमुलेशन में सदा इस बात का ध्यान रखना चाहिये कि संवेदनशीलता विश्लेषण (sensitivity analysis) किया जाय। इससे पता चलता है कि परिणाम कितने विश्वसनीय हैं और कौन सा चर थोड़ा सा बदलने पर भी परिणाम में बहुत अधिक बदलाव ला देता है।
जुल्फिकार अली मगसी

पाकिस्तानी राजनेता और पाकिस्तान के प्रांत, बलोचिस्तान के पूर्व राज्यपाल।
उत्कीर्णन

लकड़ी, हाथीदाँत, पत्थर आदि को गढ़ छीलकर अलंकृत करने या मूर्ति बनाने को उत्कीर्णन या नक्काशी करना (अंग्रेजी में कर्विग) कहते हैं। यहाँ काष्ठ उत्कीर्णन पर प्राविधिक दृष्टिकोण से विचार किया गया है।
उत्कीर्णन के लिए लकड़ी को सावधानी से सूखने देना चाहिए। एक रीति यह है कि नई लकड़ी को बहते पानी में डाल दिया जाए, जिसमें उसका सब रस बह जाए हवादार जगह में छोड़ देना काफी होता है। शीशम, बाँझ (ओक) और लकड़ियों पर सूक्ष्म उत्कीर्णन किया जा सकता है। मोटा काम प्राय: सभी लकड़ियों पर हो सकता है। उत्कीर्णन के लिए छोटी बड़ी अनेक प्रकार की चपटी और गोल रुखानियों तथा छुरियों का प्रयोग किया जाता है। काम को पकड़ने के लिए बाँक (वाइस) भी हो तो सुविधा होती है। काठ की एक मुँगरी (हथौड़ा) भी चाहिए। कोने अँतरे में लकड़ी को चिकना करने के लिए टेढ़ी रेती भी चाहिए। बारीक काम में रुखानी को ठोंका नहीं जाता। केवल एक हाथ की गदोरी से दबाया जाता है और दूसरे हाथ की अँगुलियों से उसके अग्र को नियंत्रित किया जाता है। उत्कीर्णन सीख सकता है। नौसिखुए के लिए दस बारह औजार पर्याप्त होंगे। उत्कीर्णन के लिए बने यंत्रों को बढ़िया इस्पात का होना चाहिए और उन्हें छुरा तेज करने की सिल्ली पर तेज करे अंतिम धार चमड़े की चमोटी पर रगड़कर चढ़ानी चाहिए। अतीक्ष्ण यंत्रों से काम स्चच्छ नहीं बनता और लकड़ी के फटने या टूटने का डर रहाता है। गोल रुखानियों को नतोदार पृष्ठ की ओर से तेज करने के लिए बेलनाकार सिल्लियाँ मिलती हैं या साधारण सिल्लियाँ भी घिसकर वैसी बनाई जा सकती हैं।
यों तो थोड़ा बहुत उत्कीर्णन सभी जगह होता है, पंरतु कश्मीर की बनी अखरोट की लकड़ी की उत्कीर्ण वस्तुएँ बड़ी सुंदर होती हैं। चीन और जापान के मंदिरों में काष्ठोत्कीर्णन के आश्चर्यजनक सूक्ष्म और सुंदर उदाहरण मिलते हैं।
प्रत्यागामी इंजन

प्रत्यागामी इंजन (reciprocating engine) को पिस्टन इंजन भी कहा जाता है। प्रत्यागामी इंजन में एक या अधिक पिस्टन होते हैं जो प्रत्यागामी गति (reciprocating motion) करते हैं और इस प्रकार दाब का समुचित ढ़ंग से गति में परिवर्तन करते हैं। पिस्टन की यह प्रत्यागामी गति अन्तत: क्रैंक एवं क्रैंक-शाफ्ट की सहायता से घूर्णन गति में बदल दी जाती है। प्रत्यागामी इंजन, वाह्य दहन इंजन तथा अन्तर्दहन इंजन दोनो में प्रयुक्त होता है।
जे मंजुला

जे. मंजुला 'डिफेंस रिसर्च एंड डेवलपमेंट ऑर्गेनाइज़ेशन' (डीआरडीओ) में महानिदेशक के पद पर नियुक्त होनेवाली पहली महिला हैं।
ये उन गिनी चुनी महिला वैज्ञानिकों में शामिल हैं जिन्होंने भारतीय सेना को आधुनिकतम इलेक्ट्रॉनिक सिस्टम से लैस करने के काम को चुना।

उपलब्धि

वे बीते 27 सालों कई अत्याधुनिक सिस्टम विकसित कर चुकी हैं जिनसे भारतीय सेना की दक्षता बढ़ती है।
इन सिस्टम्स की पड़ताल के लिए उन्हें अपनी टीमों को रेगिस्तान, पहाड़, जंगल और समुद्री पानी में ले जाकर इनपर अभ्यास करवाना होता है।
मंजुला ने इलेक्ट्रानिक्स और कम्यूनिकेशन इंजीनियरिंग में पोस्ट ग्रेजुएशन किया है।
फ़िनलैण्ड

मौसम

यहाँ का मौसम बहत ही सुहावना और मनमो‍हक है। गर्मियों के समय रात बा‍रह बजे के बाद कुछ अंधेरा होता है इसके प‍हले दस बजे के आस-पास तो ऐसा लगता है कि जैसे अभी-अभी शाम हुई हैं। जबकि ठंड के वक्‍त दिन में अधिकांश अंधेरा होता है दोपहर में कुछ समय के लिए सूरज देव के दर्शन हो पाते है।
बीदासर, चुरू

इतिहास

स्वतंत्र राज्य के रूप में बीदासर की स्थापना राव बिदाजी राठौड़ ने १४८८ ई। में की थी। ई १५९९ में राव गोपालदास ने इसका विलय बीकानेर राज्य में कर दिया।

भूगोल

बीदासर २७.८३° पूर्व ७४.३° पश्चिम में स्थित है। औसत ऊँचाई ३०४ मीटर (९९७ फुट) है।

जनसांख्यिकी

2001 की भारतीय जनगणना के अनुसार, बीदासर की जनसंख्याँ 30,103 थी। इसमें ५२% पुरुष तथा ४८%  महिलाओं की जनसंख्या थी। 
बीदासर में मुख्यतः जैन (तेरापंथी), हिन्दू जिसमें राजपूत, जाट, ब्राह्मण आदि तथा मुस्लिम लोगों की आबादी है।

दर्शनीय स्थल

मानकसर तालाब में तैरने वाले हंस व विदेसी साइबेरियन प्रवासी पछी यहाँ के आकर्षण का प्रमुख केंद्र हैं। यहाँ पर इंग्लिश पट्टी के नाम से पूर्व में एक प्रशिद्ध क्रिकेट स्टेडियम था । जो कि आजकल विलुप्त हो गया है।। यह की अत्यंत विशाल सब्जी मंडी भी आकर्षण का प्रमुख केंद्र है।।

शैक्षणिक संस्थान

बीदासर की कुल जनसंख्या का ४५% हिस्सा ही साक्षर है. इसमें ५६% पुरुष व ३४% महिलाएं साक्षर है. बीदासर में हिन्दी तथा अंगरेजी माध्यम के प्राथमिक शिक्षा केंद्र उपलब्ध है, वहीं लड़कों और लड़कियों के लिए हाईस्कूल तक की शिक्षा कस्बे में ही उपलब्ध है. महाविद्यालय की शिक्षा .भी उपलब्ध  है
1.राजकीय महाविद्यालय ,बीदासर वर्ष 2018 में स्थापित ।
विषय.राजनीति विज्ञान, इतिहास,  हिंदी साहित्य ,इंग्लिश,चित्रकला, संस्कृत,भूगोल
अंग्रेजी वर्णविन्यास

अंग्रेज़ी वर्णविन्यास (English orthography) अंग्रेज़ी भाषा द्वारा काम में लिया जाने वाली वर्णमाला शब्द-विन्यास निकाय है। अन्य भाषाओं से अलग, अंग्रेज़ी में लगभग प्रत्येक स्वनिम वर्तनी को उच्चारित करने का अपना एक अलग तरिका होता है। अधिकतर अक्षर और अक्षर-समूह प्रसंग और अर्थ के आधार पर भिन्न रूप से उच्चारित किये जा सकते हैं। इसका कारण व्यवस्थित वर्तनी सुधारों का अभाव वाला अंग्रेज़ी भाषा का जटिल इतिहास है। व्यापक रूप में आधुनिक अंग्रेज़ी वर्तनियों में ध्वनि परिवर्तन प्रतिबिम्बित नहीं होता जो पन्द्रहवीं शताब्दी के उत्तरार्द्ध से आरम्भ हुआ।
जापानी सैन्यवाद

इतिहास

मैजी पुनर्स्थापन (Meiji Restoration) से ही जापानी समाज पर सेना का बहुत अधिक प्रभाव था।
सैफ़ अली ख़ान

व्यक्तिगत जीवन

1992 में सैफ ने अमृता सिंह से शादी की थी। सैफ और अमृता में बारह वर्ष का अंतर था, सैफ के दो बच्चे इब्राहिम और सारा अली ख़ान पहली शादी के हैं। 2004 अमृता से तलाक हो गया २०१२ में सैफ ने अभिनेत्री करीना कपूर से शादी की।